पाएं अपने शहर की ताज़ा ख़बरें और फ्री ई-पेपरडाउनलोड करें
काेराेनाकाल में पाॅजिटिव राेगियाें का अंतिम संस्कार करने वाले नगर परिषद कर्मचारियाें के सामने बुधवार काे कागदी बांध स्थित मोक्षधाम पर अजीब वाकया हाे गया। कर्मचारी एक पाॅजिटिव राेगी की माैत हाेने पर उसके शव काे दाह संस्कार के लिए लाए थे। मुखाग्नि देने के बाद सभी कर्मचारी वहां बैठे थे कि वार्डाें में निरीक्षण करते हुए सभापति जेनेंद्र त्रिवेदी वहां पहुंच गए।
पिछले कई दिनाें से कर्मचारियाें की ओर से किए जा रहे इस काम में उनके समर्पित भाव काे देखकर त्रिवेदी भावुक हाे गए और मोक्षधाम पर ही घुटनाें के बल बैठ हाथ जाेड़ते हुए कर्मचारियाें काे प्रणाम किया। वे बाेले-आप लाेगाें के इस अहसान का कर्ज काेई नहीं चुका सकता। यह देखकर कर्मचारी भी भावुक हाे गए।
ये कर्मचारी कई दिनाें से दिन-रात कोरोना से मरने वाले लोगों के शवों का अंतिम संस्कार कर रहे हैं। शव काे ले जाने से लेकर वहां लकड़ी देने का काम ये कर्मचारी करते हैं। सभापति ने त्रिवेदी ने कर्मचारी सुरेंद्र गरासिया, विजय निगम, कमलेश राणा, विपिन चरपाेटा, कुलदीप निनामा, सुरेश डामाेर, दिग्पाल सिंह, पप्पू निनामा,रमेश मईड़ा को हाथ जोड़ कर नमन किया तो उन्होंने भी हाथ जोड़कर उनका अभिवादन किया। कर्मचारी अब तक 37 शवाें का दाह संस्कार कर चुके हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn